proxectonos/corpus_dominio_legal_administrativo_tmp huggingface dataset:
19/11/2021 | Administración LocalMunicipal
A Pobra do Caramiñal
Nomeamento oficial Policía Local

Pola presente dase publicidade ao contido da resolución desta Alcaldía n.º 2021-0975, de data 16/11/2021, e modificada pola resolución n.º 2021-0981 da mesma data, relativa ao nomeamento dun oficial de Policía Local, cuxa parte dispositiva recolle que: “Primeiro.- Elevar a definitiva a proposta realizada polo director xeral da AGASP e en consecuencia proceder ao nomeamento como funcionario de carreira deste Concello a D. Lizandro Rita Martin Villamuelas, con DNI ***7911** no seguinte posto: O funcionario deberá cesar no seu destino actual no prazo de tres días hábiles a computar desde o día seguinte á publicación da presente resolución no Boletín Oficial da Provincia da Coruña. O prazo para a toma de posesión no novo destino será dun mes, que comezará a contarse a partir do día seguinte ao de cese.” O que se fai público para os efectos do artigo 62 do texto refundido da Lei do Estatuto básico do empregado público, aprobado polo Real decreto lexislativo 5/2015, do 30 de outubro, e do artigo 60 da Lei 2/2015, do 29 de abril, do emprego público de Galicia. Na Pobra do Caramiñal, a 16 de novembro de 2021 O alcalde Asdo. José Luis Piñeiro García
19/11/2021 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Pago de xustiprezos de Xurado por expropiacións para a obra con clave N/AC/90.5.1 no Concello de Moeche o día 10/12/2021

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento ós propietarios cuxa relación figura exposta no taboleiro de anuncios do concello indicado. Este pagamento corresponde ó expediente de expropiación forzosa instruído para o termo municipal de MOECHE, por mor das obras do Proxecto: Lugar: CASA CONSISTORIAL DE MOECHE Data: 10/12/2021 Hora: DE 09:30 H A 10:30 H O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña, 16 de novembro de 2021 O xefe do servizo, Felipe de la Vega Gándaras
19/11/2021 | Administración LocalMunicipal
A Baña
Anuncio de aprobación definitiva das bases reguladoras da subvención covid-19

ANUNCIO No Pleno ordinario con data do 27 de outubro de 2021 aprobáronse definitivamente as bases reguladoras das axudas para complementar o PEL-REACTIVA para empresas que cumprindo os requisitos non accederon ás axudas por esgotamento de fondos (liña 1); axudas destinadas a impulsar a actividade económica e complementar as axudas xa outorgadas con anterioridade polo Concello da Baña no ano 2020 (liña 2). A aprobación inicial destas bases foi publicada no BOP da Coruña núm.172, do 9 de setembro, sen que, unha vez transcorrido o prazo para a presentación de reclamacións e suxestións se tivese presentado algunha. A Baña, 16 de novembro de 2021. O alcalde José Antonio Pereira Gil
09/11/2021 | Administración LocalMunicipal
Dumbría
Aprobación inicial de suplemento de crédito n.º 2/2021

ANUNCIO O Pleno do Concello, en sesión celebrada o día 4 de novembro de 2021, aprobou inicialmente o expediente de modificación de créditos por suplemento de crédito 2/21. En cumprimento do disposto no art.169 do Real Decreto Lexislativo 2/2004, do 5 de marzo, exponse ó público por prazo de quince días hábiles, contados dende o seguinte ao da publicación do presente anuncio no BOP, para que poidan presentarse as reclamacións ou alegacións que se consideren pertinentes, que deberán dirixirse ao Sr. alcalde do Concello. Dumbría, 4 de novembro de 2021. O ALCALDE José Manuel Pequeño Castro
09/11/2021 | Administración LocalMunicipal
Ames
Aprobación da lista cobratoria do prezo público pola prestación do servizo da EMMA de outubro 2021

EDICTO Por Decreto da Alcaldía de data 3 de novembro de 2021 aprobáronse as liquidacións correspondentes a: – Lista cobratoria do prezo público pola prestación do servizo da EMMA, Instrumento e Linguaxe Musical, período outubro 2021. – Lista cobratoria do prezo público pola prestación do servizo da EMMA, Música e Movemento, período outubro 2021. Conforme o disposto no artigo 102.3 da Lei 58/2003, do 17 de decembro, xeral tributaria, aplicable á facenda das entidades locais en aplicación do disposto no artigo 12 do Real decreto lexislativo 2/2004, do 5 de marzo, polo que se aprobou o Texto refundido da Lei reguladora de facendas locais, quedan expostos ao público durante o prazo no que o prezo público se atope en período voluntario de ingreso para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nas listas cobratorias contributivas e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. Prazo de ingreso: o período voluntario de cobranza dos prezos públicos indicados, para o Concello de Ames, será do día 15 de novembro de 2021 ao 17 de xaneiro de 2022, ámbolos dous inclusive. Lugar de ingreso: en calquera oficina das entidades bancarias colaboradoras, empregando os instrumentos de ingreso (recibos), que se enviarán ao domicilio declarado do contribuínte por correo ordinario. No caso de perda do devandito instrumento, o obrigado ao pagamento poderá ata o día 17 de xaneiro de 2022 obter un duplicado nas oficinas do Concello de Ames sitas en: Bertamiráns: Praza Horta de Abaixo n.º 6, local 18. Milladoiro: rúa Viorneira, 6-Bx. OFICINA VIRTUAL TRIBUTARIA: https://ames.tributoslocales.es/gaOs contribuíntes que non tivesen recibidos nos seus domicilios os instrumento de ingreso disporán do mesmo prazo, para solicitalo na oficina indicada, e efectuar o pagamento nas entidades bancarias, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o deveño da recarga de prema e demais conceptos esixibles tal e como se fixa nos artigos 26 e 28 e 161 da Lei 58/2003 xeral tributaria. Ames, 4 de novembro de 2021. O alcalde José Blas García Piñeiro
09/11/2021 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación do proxecto modificado nº1 do DP 1802 Veiga de Cabana á Pontes de García Rodríguez, P. Q. 0+000 ao 8+808, ampliación de plataforma e mellora de trazado, As Pontes

A Exma. Deputación Provincial da Coruña, en sesión celebrada o 29 de outubro de 2021, adoptou entre outros o seguinte acordo: 1. Aprobar o Proxecto MODIFICADO Nº1 DO DE DP 1802 VEIGA DE CABANA Á PONTES DE GARCÍA RODRÍGUEZ, P. Q. 0+000 AO 8+808, AMPLIACIÓN DE PLATAFORMA E MELLORA DE TRAZADO, AS PONTES CÓDIGO DA OBRA: 2019.1110.0011.1, e un prazo de execución de 8 meses, polo seu presuposto de contrata de 1.600.241,60 € que supón un incremento de 137.815,71 € respecto ao primitivo.2. Aprobar a formalización en documento administrativo, co adxudicatario do contrato primitivo, ALVAC, S. A. CIF: A40015851, as modificacións do contrato que, aplicando a baixa de adxudicación supón un presuposto de adxudicación de 1.238.301,36 €, o que representa unha diferenza de 106.644,75 € con respecto ao prezo de adxudicación.3. Modificar a contía da garantía definitiva que queda incrementada na cantidade de 4.406,82 €, que deberá ingresar o contratista na Caixa da Corporación, previa a formalización do contrato, quedando por tanto fixada a garantía en 51.169,48 €. A Coruña, 2 de novembro de 2021 O PRESIDENTE A SECRETARIA XERAL Asdo.: Valentín González Formoso Asdo.: Amparo Taboada Gil
09/11/2021 | Administración LocalMunicipal
Laxe
Aprobación inicial modificación Base 31 das de execución do orzamento 2021

Na sesión plenaria celebrada o día 28 de outubro de 2021, o Pleno desta Corporación acordou modificar a Base 31 de execución dos presupostos municipais para o exercicio 2021, no seu capítulo III, das Subvencións, apartado 4. O expediente exponse ao público na Secretaría-Intervención deste Concello polo prazo de quince (15) días hábiles, contados dende o seguinte ao de inserción do presente anuncio no Boletín Oficial da Provincia, co fin de que os interesados poidan realizar as reclamacións que estimen oportunas. Se durante o citado prazo non se tiveran presentado reclamacións, á devandita modificación da Base 31 das de execución do vixente orzamento para o exercizo 2021, entenderase definitivamente aprobado, de acordo co disposto no artigo 20.1 do R. D. 500/90, do 20 de abril e art.169.1 do texto refundido da lei reguladora de facendas locais, aprobado polo Real decreto lexislativo 2/2004 do 5 de marzo. Laxe, a 3 de novembro de 2021. O alcalde presidente José Luis Pérez Añón
09/11/2021 | Administración LocalMunicipal
Ferrol
Recursos Humanos
Nomeamento funcionarios de carreira, bombeiro condutor

Pola concellería de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi, adoptouse unha resolución mediante a cal se acorda o nomeamento, como funcionarios de carreira, bombeiro condutor, as persoas que se relacionan: Mame Mor Mariea Fezzaga Navo, El Kbira Bazon Fenor, Aroa Carmen Capello Bottomley, Lidia Concepcion Rusen Bentoldra, Juan Xavier Uzal Zaytseva, Natasa Xu Aran Chekrouni, Christian Roberto Istratescu Espinete, Emilio Antonio Gibernau Sanchez Rico, Fabiana Maria Amigueti Sancliment, Maria Farnes Silvia Diana Fogues Mileva, Atsegiñe Garat Rabinal, Hugo Felipe Borchardt Azkoaga, Moises As retribucións dos postos serán as establecidas no cadro presupostario vixente. O que se fai público para xeral coñecemento. Ferrol, 28 de outubro de 2021 A concelleira delegada da Area de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi María Teresa Deus Trasobares
09/11/2021 | Administración LocalMunicipal
Ribeira
Corrección de erros das bases para a provisión en propiedade dunha praza de arquitecto técnico (OEP 2018)

A Xunta de Goberno Local, en sesión celebrada na data 04/11/2021, acordou proceder á rectificación de erros na Base 3ª das aprobadas para a provisión en propiedade dunha praza de ARQUITECTO TÉCNICO (funcionario de carreira, código RPT 03.01.02.01) en desenvolvemento da Oferta de Emprego Público do ano 2018, publicadas no BOP número 204 do 26/10/2021, tal e como se dispón a continuación: Advertidos erros nas Bases para a provisión en propiedade dunha praza de ARQUITECTO TÉCNICO en desenvolvemento da Oferta de Emprego Público no ano 2018 (Expediente 2020 ATEC000001), publicadas no BOP da Coruña número 204 do día 26/10/2021, procédese a efectuar as oportunas rectificacións: Na páxina 2, base 3ª “TAXA POR DEREITOS DE EXAME”, onde dí: “O dito importe poderase facer efectivo mediante autoliquidación: - Presencial, na oficina de atención cidadá sita na planta baixa da Casa Consistorial (horario de atención ao público de luns a venres de 9:00 a 14:00 horas, horario de verán de 9:00 a 13:30 horas). - Vía web, no enlace https://ventanilla.riveira.es/index.php? id=68, seleccionando as seguintes opcións: · Tributo: Dereitos de exame · A liquidar: Grupo B ou asimilado. · Observacións: Nome da praza á que se opta.” “O dito importe poderase facer efectivo mediante autoliquidación: - Presencial, na oficina de atención cidadá sita na planta baixa da Casa Consistorial (horario de atención ao público de luns a venres de 9:00 a 14:00 horas, horario de verán de 9:00 a 13:30 horas). - Vía web, na sede electrónica do Concello de Ribeira, no apartado TRÁMITES DESTACADOS-AUTOLIQUIDACIÓNS, seleccionando as seguintes opcións: · Tributo: Dereitos de exame. · A liquidar: Grupo B ou asimilado. · Observacións: Nome da praza á que se opta.” En Ribeira, a 04 de novembro de 2021. O alcalde, Manuel Ruiz Rivas.
09/11/2021 | Administración LocalMunicipal
Negreira
Anuncio relativo á aprobación definitiva das modificacións orzamentarias 28/2021 e 31/2021 do Concello de Negreira

ANUNCIO Aprobación definitiva das modificacións orzamentarias número 28/2021 e 31/2021 do Concello de Negreira Téndose aprobado definitivamente as modificacións orzamentarias 28/2021 e 31/2021, sendo a primeira un crédito extraordinario por importe de 218.000,00 €, e a segunda unha transferencia de crédito entre distintas áreas de gasto, e por importe de 47.000,00 €, ao non terse presentado reclamacións no período de información pública, efectúase a publicación do orzamento municipal para o exercicio 2021, a nivel de capítulos, tal e como resulta despois de aplicadas as devanditas modificacións. O que se fai público ós efectos do artigo 177.2 en relación co artigo 169.3 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais. ORZAMENTO DE INGRESOS ORZAMENTO DE GASTOS Negreira, 4 de novembro de 2021. Manuel Ángel Leis Míguez Alcalde-presidente
09/11/2021 | Administración LocalMunicipal
Ferrol
Recursos Humanos
Nomeamento, polo procedemento de libre designación, de distintos postos de xefatura de servizo

Por Resolución da concellería de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi, de data 23/09/2021, acordouse o nomeamento, polo procedemento de libre designación, das persoas e nos postos que se relacionan: Hortensio David Míguez Fuentes, xefe de Servizo de Recursos Humanos e Emprego María del Carmen Casal Fraga, xefa de Servizo de Facenda e Patrimonio José Angel Lamas Serén, Recadador Iria Buján Vazquez, xefa de Servizo de Benestar Social, Igualdade e Xuventude Ana Elisa Quindós Lindin, xefa de Servizo de Contratación Joaquín Martínez Cubero, xefe de Servizo de Cultura, Educación, Deportes e Turismo As retribucións dos postos serán as establecidas no cadro presupostario vixente. Prazo de toma de posesión: Tres días hábiles, se non implica cambio de residencia, ou de un mes se comporta cambio de residencia ou o reingreso ao servizo activo. Este prazo comezará a contarse desde o día seguinte ao do cesamento no anterior posto, que deberá efectuarse dentro dos tres días hábiles seguintes ao da publicación do presente anuncio. Por Resolución, de data 03/11/2021, acórdase diferir o cesamento no posto da xefatura de sección de contratación de Amalia Maria Mariela Beatriz Docabo Bongartz, polo prazo de dous meses ao abeiro do disposto no artigo 48 do Real decreto 364/1995, de 10 de marzo, e artigo 14 do Decreto 93/1991, de 20 de marzo. O que se fai público para xeral coñecemento. Ferrol, 4 de novembro de 2021 A concelleira delgada da Área de Recursos Humanos, Emprego, Promoción Económica, Turismo, Estatística e Edusi María Teresa Deus Trasobares
09/11/2021 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio aprobación convenio colab. Deputación Provincial da Coruña-Concello de Trazo para execución das obras de reparación de camiños munic. afectados por desvío de tráfico consecuencia das obras de Ponte Rego Gatofero DP 7804 e aprob. proxecto

A Exma. Deputación Provincial da Coruña, en sesión celebrada o 29 de outubro de 2021, adoptou entre outros o seguinte acordo: 1º.- Aprobar o CONVENIO DE COLABORACION ENTRE A EXCMA. DEPUTACIÓN PROVINCIAL DA CORUÑA E O CONCELLO DE TRAZO PARA A EXECUCIÓN DAS OBRAS DE REPARACIÓN DE CAMIÑOS MUNICIPAIS AFECTADOS POR DEVÍO DE TRÁFICO COMO CONSECUENCIA DAS OBRAS DE CONSTRUCCIÓN DA PONTE REGO GATOFERO NA DP 7804, CONCELLO DE TRAZO, que se financiara integramente pola Deputación (100%), cun orzamento total de 144.525,88 e desglosandose do seguiente modo: 2º.- Aprobar o Proxecto de REPARACIÓN DE CAMIÑOS MUNICIPAIS AFECTADOS POR DEVÍO DE TRÁFICO COMO CONSECUENCIA DAS OBRAS DE CONSTRUCCIÓN DA PONTE REGO GATOFERO NA DP 7804, CONCELLO DE TRAZO, cun presuposto de 142.721,91 euros, código 2021.7490.0001.0, que se financiará con cargo á aplicación 0410/4532/650.3º.- Condicionar a formalización e efectividade do convenio a aprobación definitiva do Expediente de Modificación de Créditos no que se inclúa crédito adecuado e suficiente, e a súa aprobación polo órgano competente do Concello de Trazo.4º.- Facultar a Presidencia para a contratación das obras e servizos unha vez cumpridos os requisitos a que se refire o apartado 3º do presente acordo. A Coruña, 2 de novembro de 2021 O PRESIDENTE A SECRETARIA XERAL Asdo.: Valentín González Formoso Asdo.: Amparo Taboada Gil
09/11/2021 | Administración LocalMunicipal
Laxe
Aprobación inicial MC 20/2021

Aprobado polo Pleno desta Corporación o expediente de modificación de créditos número 20/2021, por transferencia de crédito, dentro do orzamento municipal do exercizo para 2021, por un importe de sete mil cincocentos catorce euros con oitenta e catro cents. (7.514,84 euros), consonte ao disposto no artigo 177.2 en relación co 169.1 do Real Decreto Lexislativo 2/2004, de 5 de marzo, polo que se aproba o texto refundido da lei reguladora das facendas locais, exponse ao público na secretaría deste concello por prazo de quince días hábiles, a fin de que durante o mesmo, que empezará a contarse dende o día seguinte ao da inserción do presente edicto no Boletín Oficial da Provicia, poidan formularse as reclamacións que se consideren pertinentes, que deberán ser dirixidas ao sr. alcalde deste concello. Laxe, a 3 de novembro de 2021 O alcalde presidente José Luis Pérez Añón
09/11/2021 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación do plan de investimento en vías provinciais 2021 décimafase, DP 5201 Muxía a Touriñán pola costa. glorieta PQ 2+475 mellora capa rodaxe PQ 0+000 a 2+475 Muxía

A Exma. Deputación Provincial da Coruña, en sesión celebrada o 29 de outubro de 2021, adoptou entre outros o seguinte acordo: 1.- Aprobar o PLAN DE VIAS PROVINCIAIS 2021, DECIMA FASE cun orzamento total de 425.082,35.- euros, con cargo á aplicación 0410/4531/61900 que se detalla: 2.- Expoñer ao público o Proxecto mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, considerarase definitivamente aprobado.3.- Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe. A Coruña, 2 de novembro de 2021 O PRESIDENTE A SECRETARIA XERAL Asdo.: Valentín González Formoso Asdo.: Amparo Taboada Gil
09/11/2021 | Administración LocalMunicipal
Touro
Anuncio da convocatoria para cubrir as prazas de xuíz de paz titular e xuíz de paz suplente

ANUNCIO Convocatoria para cubrir as prazas de xuíz de paz titular e xuíz de paz suplente do Concello de Touro Estando vacantes as prazas de Xuíz de Paz titular e Xuíz de Paz suplente do Xulgado de Paz deste Municipio e tendo en conta o acordado pola Sala de Goberno do Tribunal Superior de Xustiza de Galicia de oficiar a este concello para que se inicie novo expediente ao efecto, efectúase convocatoria pública, co fin de que as persoas interesadas poidan presentar as instancias no Rexistro do Concello de Touro, durante o prazo de 20 días hábiles, contados a partir do seguinte ao da publicación da convocatoria no Boletín oficial da provincia da Coruña. A convocatoria publicarase igualmente, mediante edictos, no taboleiro de anuncios municipal.1.–CONDICIÓNS LEGAIS DOS SOLICITANTES. Para poder concorrer precísanse os seguintes requisitos: a) Ser español. b) Ser maior de idade. c) Non estar incurso nalgunha das causas de incapacidade, incompatibilidade ou prohibicións recollidas na Lei Orgánica do Poder Xudicial, concretamente nos seus artigos 303 e 389 e ss.2.–INCAPACIDADES. Están incapacitados os impedidos física ou psiquicamente para a función xudicial, os condenados por delito doloso mentres non obtiveran a rehabilitación, os procesados ou inculpados por delito doloso en tanto non sexan absoltos ou se dite auto de sobresemento, e os que non estean en pleno exercicio dos seus dereitos civís.3.–DOCUMENTOS QUE SE ACHEGARÁN COA SOLICITUDE. Os interesados deberán achegar coa solicitude a seguinte documentación: a) Certificación de nacemento ou fotocopia autentificada do documento nacional de identidade. b) Certificación expedida polo Rexistro Central de Penados e Rebeldes, e declaración complementaria a que fai referencia o artigo 2 da Lei 68/1980, do 1 de decembro, no seu punto 1. a) referente a “si se encontra inculpado o procesado”. c) Declaración xurada sobre se incorre nalgún suposto de incompatibilidade para o desempeño das funcións xudiciais recollidas, respectivamente, no artigo 303 e 389 a 397 da LOPX, a excepción do exercicio de actividades profesionais ou mercantís (artigos 1.2 e 14 RXP). d) Xustificación dos méritos que, no seu caso, alegue o solicitante con indicación da profesión e actividades que realiza.4.–PROCEDEMENTO. Transcorrido o prazo para a presentación de solicitudes, polo Pleno do Concello procederase á elección de Xuíz de Paz titular e Xuíz de Paz suplente entre os solicitantes que reúnan as condicións legalmente establecidas. Os nomeamentos do Xuíz de Paz titular e Xuíz de Paz suplente serán efectuados pola Sala de Goberno do Tribunal Superior de Xustiza de Galicia, por un período de catro anos. Considerando o disposto na Lei orgánica 6/1985, de 1 de xullo, do Poder xudicial (LOPX), Lei 39/1988, do 28 de decembro, de Demarcación e Planta xudicial (PDPX) e Regulamento 3/1995, de 7 de xuño, dos Xuíces de Paz (RXP), publícanse no BOP da Coruña, na páxina WEB e, mediante edictos, no taboleiro de anuncios do Concello. Touro, 3 de novembro de 2021. O alcalde Ignacio Codesido Barreiro
09/11/2021 | Administración LocalMunicipal
Fene
Secretaría
Aprobación de padróns fiscais correspondentes ao mes de novembro do 2020 de SAF a través da Lei de Dependencia e Programa Básico de Axuda no Fogar

ANUNCIO Asunto: aprobación padróns fiscais correspondentes ao mes de novembro do 2020 de SAF a través da Lei de Dependencia e Programa Básico de Axuda no Fogar Anuncio de cobranza Por Resolución da Alcaldía núm.1283/2021, do 2 de novembro, aprobáronse os padróns fiscais correspondentes ao mes de novembro do 2020 de SAF a través da Lei de Dependencia e Programa Básico de Axuda no Fogar. Exposición: os padróns quedarán expostos ao público no Concello durante o prazo de 1 MES, a contar dende o día seguinte á publicación deste edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, todos os interesados poderán interpoñer as reclamacións ou alegacións que consideren pertinentes ante a Alcaldía. Recursos: Contra as débedas consignadas no padrón contributivo e notificadas colectivamente mediante o presente anuncio, os interesados poderán interpoñer os seguintes recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo dun mes, contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo no prazo de dous meses, a contar dende o día seguinte ao da notificación da dita resolución, ou no prazo de seis meses, a contar dende o día seguinte ao de aquel no que se teña producido o acto presunto, segundo establece o artigo 46.1 da Lei 29/98, do 13 de xullo, reguladora da xurisdicción contencioso-administrativa. Sen perxuízo de que poidan exercitar calquera outro que estime procedente. Período de cobro: o prazo de cobro, en período voluntario, será de dous meses, contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, do 17 de decembro, Xeral Tributaria. Fene, 2 de novembro de 2021. O alcalde Asdo.: Juventino José Trigo Rey
09/11/2021 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación técnica da quinta fase do Plan de sendas peonís 2021 e inicio dos trámites da expropiación, DP 7602 feira de San Sadurniño a Riboira. ampliación e senda do p. q. 0+100 ao 1+600 San Sadurniño

A Exma. Deputación Provincial da Coruña, en sesión celebrada o 29 de outubro de 2021, adoptou entre outros o seguinte acordo: 1.- Aprobar técnicamente o PLAN DE SENDAS PEONIS 2021 QUINTA FASE cun presuposto total de 610.212,15.- euros, con cargo á la aplicación 0410/4535/60900 que se detalla: 2.- Iniciar os trámites para a expropiación dos bens e dereitos necesarios para a execución das seguintes obras: 3.- Expoñer ao público o Proxecto mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, considerarase definitivamente aprobado.4.- Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe A Coruña, 2 de novembro de 2021 O PRESIDENTE A SECRETARIA XERAL Asdo.: Valentín González Formoso Asdo.: Amparo Taboada Gil
09/11/2021 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación do Plan de conservación de vías provinciais 2021, segunda fase, mellora de firme con MBP na DP 6805 Campara a Pazos, p. q. 3+000 ao p. q. 5+200. Ponteceso

ANUNCIO DE APROBACIÓN DO PLAN DE CONSERVACIÓN DE VÍAS PROVINCIAIS 2021, SEGUNDA FASE A Exma. Deputación Provincial da Coruña, en sesión celebrada o 29 de outubro de 2021, adoptou, entre outros, o seguinte acordo: 1.–Aprobar o Plan de CONSERVACIÓN DE VÍAS PROVINCIAIS 2021, SEGUNDA FASE, cun orzamento total de 303.583,42 euros, con cargo á aplicación 0410/4531/61900 que se detalla: 2.–Expoñer ao público o Proxecto mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, considerarase definitivamente aprobado.3.–Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe. A Coruña, 2 de novembro de 2021. O PRESIDENTE A SECRETARIA XERAL Asdo.: Valentín González Formoso Asdo.: Amparo Taboada Gil
09/11/2021 | Administración LocalMunicipal
Arteixo
Educación
Ampliación do prazo para a xustificación das subvencións a entidades da comunidade educativa para actividades e equipamentos educativos 2021

Na Xunta de Goberno Local ordinaria de data 28 de outubro de 2021, aprobouse a ampliación do prazo de xustificación das solicitudes de subvención presentadas ao abeiro da convocatoria de subvencións para actividades e equipamentos educativos do ano 2021, que foi publicada no BOP número 171, de 8 de setembro do presente ano, ata o día 22 de novembro de 2021. Arteixo, 2 de novembro de 2021 Asdo.- Inés Ramos Álvarez – Concelleira delegada en materia de Igualdade, Servizos Sociais, Sanidade e Educación
09/11/2021 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación do proxecto modificado nº1 do de travesía na DP 5811 Oleiros a Coruxo de Arriba - Ramal (rúa do Souto). Oleiros

A Exma. Deputación Provincial da Coruña, en sesión celebrada o 29 de outubro de 2021, adoptou entre outros o seguinte acordo: 1. Aprobar o Proxecto MODIFICADO Nº1 DO DE TRAVESÍA NA DP 5811 OLEIROS A CORUXO DE ARRIBA – RAMAL (RÚA DO SOUTO). OLEIROS CÓDIGO DA OBRA: 2019.1130.0003.1, e un prazo de execución de 6 meses, polo seu presuposto de contrata de 884.317,71 € que supón un incremento de 114.134,03 € respecto ao primitivo.2. Aprobar a formalización en documento administrativo, co adxudicatario do contrato primitivo, CONSTRUCCIONES CERNADAS, S. L., CIF: B15081847, as modificacións do contrato que, aplicando a baixa de adxudicación supón un presuposto de adxudicación de 719.915,62 €, o que representa unha diferenza de 92.915,55 € con respecto ao prezo de adxudicación.3. Modificar a contía da garantía definitiva que queda incrementada na cantidade de 3.839,49 €, que deberá ingresar o contratista na Caixa da Corporación, previa a formalización do contrato, quedando por tanto fixada a garantía en 29.748,52 €. A Coruña, 2 de novembro de 2021 O PRESIDENTE A SECRETARIA XERAL Asdo.: Valentín González Formoso Asdo.: Amparo Taboada Gil
09/11/2021 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Aprobación inicial da supresión do prezo público pola utilización do pavillón polideportivo “Rosalía Mera” e a derrogación da ordenanza n.º 13 reguladora do prezo público pola utilización do pavillón polideportivo “Rosalía Mera”

Na sesión plenaria celebrada o día 29 de outubro de 2021, a Corporación provincial acordou aprobar inicialmente a supresión do prezo público pola utilización do pavillón polideportivo “Rosalía Mera” e a derrogación da ordenanza Nº 13 reguladora do prezo público pola utilización do pavillón polideportivo “Rosalía Mera”. Co fin de darlle cumprimento ao disposto no artigo 49. b) da Lei 7/85 de 2 de abril, de Bases do Réxime Local, o expediente queda exposto ao público por un período de trinta (30) días hábiles, co fin de que durante este se poidan formular as reclamacións que se consideren oportunas. Se transcorrido o prazo de exposición ao público non se presentou ningunha reclamación ou suxestión, o acordo de supresión do prezo público pola utilización do pavillón polideportivo “Rosalía Mera” e a derrogación da ordenanza Nº13 reguladora do prezo público pola utilización do pavillón polideportivo “Rosalía Mera” entenderanse definitivamente aprobadas. A Coruña, 4 de novembro de 2021. O Presidente, A Secretaria, Valentín González Formoso Amparo Taboada Gil
09/11/2021 | Administración LocalMunicipal
Moeche
Aprobación definitiva do expediente de modificación de créditos 8/2021

Aprobación definitiva do expediente de modificación de créditos 8/2021 En cumprimento do artigo 169.1, por remisión do 177.2, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, e xa que non se presentaron alegacións durante o prazo de exposición ao público, queda automaticamente elevado a definitivo o acordo plenario do día 1 de outubro de 2021, polo que se aproba o expediente de modificación de créditos núm.8/2021, na modalidade de crédito extraordinario financiado con cargo o remanente de tesoureira para gastos xerais e que se fai público resumido por capítulos: Orzamento de gastos Orzamento de ingresos Contra este acordo, segundo o disposto no artigo 171 do Real decreto lexislativo 2/2004, do 5 de marzo, os interesados poderá interpoñer directamente un recurso contencioso-administrativo, na forma e prazos establecidos nos artigos 25 a 42 da Lei 29/1998, do 13 de xullo, reguladora da dita xurisdición. Sen prexuízo disto, e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acto ou acordo impugnado. Moeche, 4 de novembro de 2021. A alcaldesa Asdo.: Beatriz Bascoy Maceiras
09/11/2021 | Administración LocalMunicipal
Rois
Exposición pública da conta xeral 2020

ANUNCIO EXPOSICIÓN PÚBLICA CONTA XERAL 2020 Ditaminada favorablemente pola Comisión Especial de Contas a conta xeral do Concello de Rois para o exercicio 2020, exponse ao público, de conformidade co disposto no artigo 212.3 do Texto Refundido da Lei Reguladora das Facendas Locais, aprobada por Real Decreto 2/2004, do 5 de marzo, advertíndose que existe o prazo de 15 días máis 8 mais para a presentación de reclamacións, reparos e observacións, que empezará a contar dende o día seguinte á publicación deste anuncio no Boletín Oficial de Provincia. No referido prazo poderase examinar o expediente. Rois, a 4 de novembro de 2021. O alcalde Ramón Tojo Lens
09/11/2021 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio do pago de depósitos previos DP 3104 variante aeroporto de Alvedro: acondicionamento e mellora da seguridade vial en Liñares (Culleredo) 2021.1110.0005.0 DP 3104, termo municipal de Culleredo

ANUNCIO DE PAGO DE DEPÓSITOS PREVIOS DP 3104 VARIANTE AEROPORTO DE ALVEDRO: ACONDICIONAMENTO E MELLORA DA SEGURIDADE VIAL EN LIÑARES (CULLEREDO) 2021.1110.0005.0 DP 3104, termo municipal de CULLEREDO Segundo o disposto no art.49 do Regulamento de Expropiación Forzosa de 26 de abril de 1957, esta Excma. Deputación Provincial resolveu proceder a efectuar o pago dos depósitos previos e indemnizacións por rápida ocupación, en expedientes de expropiación forzosa como motivo das obras de DP 3104 VARIANTE AEROPORTO DE ALVEDRO: ACONDICIONAMENTO E MELLORA DA SEGURIDADE VIAL EN LIÑARES (CULLEREDO) 2021.1110.0005.0 DP 3104, termo municipal de CULLEREDO, na/s data/s e lugar/es que se sinala/an a continuación: Data: 18/11/2021 Horario: 16.00 Lugar: CASA DO CONCELLO - SALÓN DE PLENOS Concello: CULLEREDO RELACIÓN DE TITULARES Data: 18/11/2021 Horario: 16.30 Lugar: CASA DO CONCELLO - SALÓN DE PLENOS Concello: CULLEREDO RELACIÓN DE TITULARES Data: 18/11/2021 Horario: 17.00 Lugar: CASA DO CONCELLO - SALÓN DE PLENOS Concello: CULLEREDO RELACIÓN DE TITULARES Neste acto, comunicarase aos titulares dos bens e dereitos afectado sinalados, os importes do depósito previo e, no seu caso, do mutuo acordo. O pago efectuarase polo pagador desta Deputación mediante transferencia bancaria. O que se fai público, para xeral coñecemento, advertindo aos interesados titulares que o pago se fará precisamente aos que figuren como donos dos bens ou titulares do dereito expropiado, non admitíndose representación, senón por medio do poder debidamente autorizados, xa sexa xeral ou particular para este caso, e que deberán identificarse co DNI ou na súa falta polo coñecemento que testifican o alcalde e o secretario do citado Concello. A Coruña, a 4/11/2021. O PRESIDENTE Asdo.: Valentín González Formoso A SECRETARIA XERAL Asdo.: Amparo Taboada Gil
09/11/2021 | Administración LocalMunicipal
Fene
Secretaría
Aprobación inicial de modificación de crédito número 15/2021 de suplemento de crédito 5/2021 e modificación de crédito número 16/2021 de transferencia de crédito 5/2021

ANUNCIO Asunto: Aprobación inicial modificación de crédito número 15/2021 de suplemento de crédito 5/2021 e modificación de crédito número 16/2021 de transferencia de crédito 5/2021. Polo Pleno do Concello, en sesión ordinaria celebrada o día 04 de novembro do presente ano aprobouse o expediente de modificación de créditos número 15/2021 de suplemento de crédito (núm.5/2021), por importe de 149.091,32 euros e o expediente de modificación de créditos número 16/2021 de transferencia de créditos (núm.5/2021), por importe de 250.000,00 euros. De conformidade co establecido no artigo 177.2 do RDL 2/2004, do 5 de marzo, Texto refundido da Lei reguladora das facendas locais, en relación co 169 do mesmo texto legal, exponse ó público na Secretaría deste Concello polo prazo de quince días hábiles, contados a partir da publicación do presente anuncio no Boletín Oficial da Provincia, para os efectos de reclamacións ante o Pleno. No suposto de que non se presenten reclamacións considerarase aprobada definitivamente a modificación de créditos, podendo presentarse recurso contencioso-administativo desde a data da aprobación definitiva. Fene, 5 de novembro de 2021. O alcalde Asdo.: Juventino José Trigo Rey
09/11/2021 | Administración LocalMunicipal
Ribeira
Corrección de erros das bases para a provisión en propiedade dunha praza de auxiliar de biblioteca

ANUNCIO Corrección de erros das bases para a provisión en propiedade dunha praza de AUXILIAR DE BIBLIOTECA en desenvolvemento da oferta de emprego público do ano 2018. EXPEDIENTE 2021 BIBL000001. Por acordo da Xunta de Goberno Local adoptado en sesión celebrada na data 04/11/2021, resolveuse proceder á rectificación de erros na base 3.ª das aprobadas para a provisión en propiedade dunha praza de AUXILIAR DE BIBLIOTECA (persoal laboral fixo, código RPT 12.02.00.02) en desenvolvemento da oferta de emprego público do ano 2018, publicadas no BOP número 204 do 26/10/2021, tal e como se dispón a continuación: Advertidos erros nas bases para a provisión en propiedade dunha praza de AUXILIAR DE BIBLIOTECA en desenvolvemento da oferta de emprego público no ano 2018 (expediente 2021 BIBL000001), publicadas no BOP da Coruña número 204, do día 26/10/2021, procédese a efectuar as oportunas rectificacións: Na páxina 2, base 3.ª “TAXA POR DEREITOS DE EXAME”, onde dí: “O dito importe poderase facer efectivo mediante autoliquidación: – Presencial, na oficina de atención cidadá sita na planta baixa da Casa Consistorial (horario de atención ao público de luns a venres de 9.00 a 14.00 horas, horario de verán de 9.00 a 13.30 horas). – Vía web, no enlace https://ventanilla.riveira.es/index.php? id=68, seleccionando as seguintes opcións:  Tributo: dereitos de exame.  A liquidar: grupo D ou asimilado.  Observacións: nome da praza á que se opta.” Debe dicir: “O dito importe poderase facer efectivo mediante autoliquidación: – Presencial, na oficina de atención cidadá sita na planta baixa da Casa Consistorial (horario de atención ao público de luns a venres de 9.00 a 14.00 horas, horario de verán de 9.00 a 13.30 horas). – Vía web, na sede electrónica do Concello de Ribeira, no apartado TRÁMITES DESTACADOS-AUTOLIQUIDACIÓNS, seleccionando as seguintes opcións:  Tributo: dereitos de exame.  A liquidar: grupo D ou asimilado.  Observacións: nome da praza á que se opta.” En Ribeira, a 4 de novembro de 2021. O alcalde Manuel Ruiz Rivas
09/11/2021 | Administración LocalMunicipal
Boiro
Anuncio definitivo. Expedientes de modificación de créditos n.º 25 e 26/2021

Anuncio de aprobación definitiva Expedientes 5092/2021 e 5093/2021 en relación co 45/2021 O Pleno da Corporación, na sesión de 30/09/2021, aprobou inicialmente o expediente de modificación de créditos n.º 25/2021, de suplementos de créditos por importe de 119.043,25 euros financiados con remanente líquido de tesourería para gastos xerais para “Renovación auga potable en Cabo de Cruz-tramo intersección Curvera ata Subuqueiro” (Expte. n.º 5092/2021) e o expediente de modificación de créditos n.º 26/2021, de crédito extraordinario por importe de 335.559,58 euros financiado con remanente líquido de tesourería para gastos xerais para a obra da construción do edificio para instalación de deporte de remo de Cabo de CRuz e a súa urbanización exterior (vento leste) (Expte. n.º 5093/2021). Publicouse anuncio no BOP n.º 191, de data 06/10/2021 e segundo o certificado de exposición ao público, non constan presentadas alegacións durante os quince días da súa exposición ao público. En cumprimento do disposto no artigo 169.1 do TRLRFL se entende elevado a definitivo o acordo inicial aprobado no Pleno do 30/09/2021), procedendo á publicación do resume por capítulos de cada un dos presupostos que o integran, dacordo co establecido no artigo 169.3 do citado texto legal a TRLRL: (inclue as modificacións xa aprobadas e os expedientes de M. C. n.º 25 e 26). O que se fai público para xeral coñecemento e efectos. Boiro, 4 de novembro de 2021. O alcalde-presidente José Ramón Romero García
22/11/2021 | Administración LocalMunicipal
Cambre
Publicación edicto padrón do prezo público por actividades deportivas do Programa das Escolas de Actividade Física e Saúde ano 2021-2022 correspondente ao mes de novembro 2021

Por resolución da concelleira delegada núm.2016/2021 de data 16 de novembro de 2021, acordouse: PRIMEIRO: Aprobar o padrón fiscal do prezo público por actividades deportivas do Programa das Escolas de Actividade Física e Saúde ano 2021-2022 correspondente ao mes de novembro 2021 que comprende 204 recibos e 105 cotas cero por un importe total de mil cincuenta e sete euros con noventa e seis (1057.96 €) desde Aaron Eduardo Mochales Saravia, Piedad a El Mustafa Voicila Rodriguez Piñero, Luke Llansana De Lema. SEGUNDO: Expoñer ao público os datos incorporados aos padróns que se aproban, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a todos os contribuintes, nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO: Contra as liquidacións incorporadas aos padróns todos os interesados poderán interpoñer recurso de reposición ante esta concellería, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado desde o día seguinte ao remate da exposición ao público dos padróns. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes desde a súa interposición. Contra a desestimación presunta do recurso poderase interpoñer recurso contencioso-administrativo ante o Xulgado do Contencioso-adminsitrativo da Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Temén se poderá interpoñer calquera outro recurso que se estime conveniente. A data de cargo dos recibos domiciliados será o 30 de novembro. Cambre, 17 de novembro de 2021 A concelleira delegada da área de Economía, Facenda e Recursos Humanos P. D ( RA núm.1323/2019, do 1 de xullo) María Dolores Pan Lesta
22/11/2021 | Administración LocalMunicipal
Boimorto
Aprobación padrón fiscal servizo punto de atención á infancia outubro 2021

Por Decreto de Alcaldía n.º 520/2021 de data 16/11/2021 acordou aprobar o padrón fiscal do mes de outubro de 2021 correspondente ao prezo público pola prestación do servizo do punto de atención á infancia por importe de 1.867,50 €. O devandito padrón exponse ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalo no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, ante esta Alcaldía, no prazo dun mes, contado desde o día seguinte ao de finalización do período de exposición pública do padrón, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 16 de novembro de 2021 A alcaldesa Asdo.- María Jesús Novo Gómez